Schiller/Markmann "Røverne": Instruktion Therese Willstedt, Aalborg teater - Peripeti\nSchiller/Markmann “Røverne”: Instruktion Therese Willstedt, Aalborg teater\nRevolutionen som teater\nSchiller var kun 22 år, da han skrev Røverne i 1781. Ikke desto mindre står det centralt i Sturm und Drang dramatikken, skrevet af en ung digtergeneration med store følelser og samfundsmæssigt engagement i oprør mod de enevældige fyrstedømmer, som Tyskland dengang var opdelt i. I Aalborg er Schillers oratoriske patos omsat til paroler og scenisk energi i en overrumplende udstyret nyfortolkning af klassikeren, tilpasset teatrets lille scene.\nHandlingen er kort fortalt: En familiekonflikt væves ind i et politisk spil om magt, frihed og retfærdighed. Herskeren i landet Maximillian har to sønner, den ældste og foretrukne Karl studerer i udlandet og deltager i demonstrationer og optøjer. Franz den yngste derhjemme har Maximilian ingen tiltro til. I sin misundelse sætter Franz rygter i gang om Karls udsvævende liv og overtaler faderen til at afskrive Karl i et brev skrevet af Franz. Da Karl får brevet bliver han rasende og stiller sig i spidsen for en politisk terrorgruppe, hvis mål er at dræbe magthaverne, i første række Maximilian. Imens venter Franz utålmodigt på faderens død, selv et rygte – spredt af Franz selv – om Karls død slår ikke den gamle ud, Franz får derfor faderen spærret inde, erklærer sig som hersker og tvinger Amalie, Karls kæreste til at gifte sig med ham. Den politiske vold eskaleres og når frem til slottet, hvor alt ender i mord og kaos og alle dør.\nDet er således et kendt tema: en broderstrid om den fædrene arv, der her udspilles på sin særlige facon. Schillers volumen er stærkt beskåret i Markmanns udgave. Handlingen er tilføjet moderne elementer og sproget er ført up to date. Episke indslag og frontalspil veksler rapt med scenerier og komikken har helt fortrængt det tragiske perspektiv hos Schiller. Hvorfor dette bratte genreskift?\nHos Schiller skifter sceneriet mellem de böhmiske skove, hvor røverne/oprørerne holder til og Residensen med Maximillian, Franz, Amalie og tjenerskab. I Aalborg er skuepladsen en tom scene, afrundet af en skumgummibeklædt bagvæg. Sceneskiftet mellem de to grupper sker med kostelige indtog og markante skift. Noget der i høj grad medvirker til forestillingens high energy. Grundkostumet er hvide underbukser, en (habit)jakke m.m.og sorte støvler fuldender figuren. Så turde forestillingens burleske niveau være klart signaleret\nInd drøner Maximillian (Henrik Weel) med papirkrone på sin ‘tronstol’ en elektrificeret handicapstol, en ellert med indbygget mikrofon, efterfulgt af tjeneren Herman i firedobbelt udgave. Det er et scoop at gange Herman med 4 og at lade de samme skuespillere blive til røverne i parallelscenerne (Brolin-Tani, Kastrup Mathew, Caspar J. Berg og Allan H. Jensen). De bærer på en tvær Amalie (Christine Gjerulff) i strømpebukser og med sammenbidt krigsmalet ansigt. Magtens skrøbelighed kommer snart til syne. Da Franz(Jakob Hannibal) på snedig og sindrig vis får tegnet et billede af Karl som kriminel, vakler Maximillian på ‘tronen’ og indvilger i at afskrive Karl, hvorefter han tøffer ud på sin ellert med en rød løber i en hale efter sig.\nRøvernes indtog er ikke mindre spektakulært. For fuld musik med gethoblastere på skuldrene marcherer de ind med Karl (Andreas Jebro) svansende i spidsen iklædt pels. De deler vimpler ud og vil have tilskuerne med på parolerne: “Ned med tyrannerne” – død eller frihed” etc. Karl er en revolutionær fantast. I det han kalder “kastratårhundredet” vil han gerne stille sig i spidsen for nogle lig sig selv i kampen for en republik “mod hvilken Rom og Sparta var nonneklostre ” .Han har det mest i munden som medkæmperen, anarkisten Spielberg, som selv kun vil kaos, rigtig peger på. Især tøver Karl, fordi faderen står øverst på den liste af tyranner, de vil bekæmpe. I et senere indtog, hvor røverne er maskeklædte og speeded op af hevy metal-musik, modtager Karl så brevet om faderens afskrivning. Brevet som har været skyld i så mange fatale vendinger i dramahistorien gør således også sin fulde virkning her. Det er raseriet over tabet af faderkærlighed og ikke den politiske agenda, der får Karl til at stille sig i spidsen for en terrorgruppe. Spielberg spidder ham med kommentaren: “er det den samme Karl, som for få dage siden bekendtgjorde, at han ingen familie havde?”\nFranz ‘ vej til magten er udspekuleret, som når han hykler sorg over Karls død, men også han bliver oprørt, da Maximillian ikke vil betro ham tronen. Han får den følgagtige Herman- atter i 4 udgaver – til at binde faderen i tape og bære ham ud i procession til et hemmeligt sted. Franz indtager herefter tronstolen og sætter papirkronen på hovedet. Hvad vil han bruge magten til? Især til at give sig hen i discodans og forstørre sit eget narcissistiske univers helt bogstaveligt med en kæmpefotostat – af sig selv. Amalie derimod lader sig ikke så let indtage, selv om hun bogstaveligt stikker hovedet i busken, dvs. skumgummiet, da Franz lyver over for Maximillian. Schillers kvieøjede harpespillende og indtil døden trofaste Amalie optræder her i en på en gang spøjs og grum skikkelse. Hun afviser konstant Franz’ frieri, indtil han truer med at tage alle midler fra hende. Da forstår hun at slå en handel af. ” I tilbyder mig noget, jeg tilbyder Jer noget” siger hun , hvorefter hun på alle fire henover Franz foretager sig noget, der ligner en voldtægt af ham. Det er mere end han kan tage imod.\nHvem er tyrannen?\nOprørerne nærmer sig slottet med vild musik og terror, kaster om sig med jakker og hver af dem betegner et offer for ‘revolutionen’. Skumgummimuren brydes ned, mens scenegulvet slås i stykker og Maximillian trækkes op af hulen som en anden kendt tyran i nyere tid. På grotesk vis går de to adskilte scenerier nu i clinch med hinanden, idet Franz med tilskuernes hjælp midt i tumulten forsøger at gennemføre et vielsesritual med den totalt dopede Amalie på ellerten. Alt ender i larmende kaos – jakker flås af hinanden. Til sidst står Karl tilbage, inden han smider sin pels.\nSåledes rives den klassiske konstruktion af kærlighed, idealisme, filosofisk refleksion grumt og vitalt ned for øjnene af os. Ikke for ingenting kalder forestillingen sig for en brutal komedie. Hvor peger disse brutale løjer hen?\nUmiddelbart før Maximillian likvideres konfronteres han med Karl. Faderen bebrejder ham den: “blodtørstige adfærd, de forkullede lig, barneskrigene”. Han vil ikke forandre verden, men ” sprænge den i luften”. Karl forsvarer sig med fraser fra en velkendt revolutionær retorik i det 20. århundrede: “Revolution er kamp … vigtigere end det enkelte menneske etc.”\nKarl kritiserer kapitalismen: “Vort land er besat…af kapitalens brutale tyranner, som har nedsat sit eget despotiske og menneskefjendtlige styre..” Den retorik kunne til nød få lydhørhed i 1970’erne, men ikke i 2013. Det samme gælder Spielbergs paroler. I dag er den største kritiker af kapitalismen, kapitalismen selv. Demonstrationer i det kriseramte Europa retter sig mod regeringer og korruption, ikke mod kapitalismen. En protestbevægelse som Occupy Wall Street er mere eller mindre gået i sig selv igen eller er inviteret inden for i Danske Bank. Hvad er der at hælde sit hoved til? Findes der ikke længere utopier – kun parodier?\nKarl giver dog et fingerpeg med sine meta-kommentarer i røvernes indledende optrin, hvor tilskuerne opmuntres til at ‘opføre’ en demonstration med banden. Som Karl konkluderer vil folk hellere have et billigt grin i teatret end gå i demonstration på gaden. Det er en klædelig selvironi, der forhindrer banden i at blive patetisk. Til gengæld bliver energien jo også inden for murene, peger tilbage på teatret i sig selv. På samme tid er det en attitude, der kan række tilbage til Sturm und Drang generationens folk, for så vidt de var på det rene med at deres emancipationsfantasi måtte ende med at blive lukket inde i teatret.\nRøverne – nyfortolket af Thomas Markmann – instruktion Therese Willstedt – scenografi Jonas Fly Filbert – Aalborg Teater lille scene indtil 16. marts.\nElin Andersen – tidl. lektor på afd. for Dramaturgi på Institut for Kunst og Kommunikation, Aarhus Universitet – har skrevet og redigeret bøger og talrige artikler i årenes løb.\nTidligereTidligereHenrik Ibsen, Vildanden, instruktion: Thomas Bendixen\nNæsteJeanne d’Arc. Odense Teater. Instruktion: Inger EilersenNæste


Bertel Abildgaard | 1-2-3musik.dk\nBertel Abildgaard er den veloplagte entertainer, som altid fylder scenen med charme og godt humør, der smitter af på sit publikum. Med sin guitar kan han sin Beatles, Elvis, og Dylan lige så godt, som han kan sin Kim Larsen, John Mogensen, og Otto Brandenburg. Han håndplukker fra egne og andres sange, så det lige passer til jeres arrangement, og det hele er tilsat komik i form af parodier, sjove historier og anekdoter.\nBertel Abildgaard har været skuespiller, direktør, forfatter og komponist i revyer som Græsted, Nykøbing Falster, Kerteminde og Kolding Revyen. Han har stået på scenen sammen med Jan Schou, Henrik Krogsgaard, Kirsten Siggaard, Grethe Sønck, Keld og Hilda Heick og mange andre.\n…..”Og så lige en ekstra tak for dit totalt fede show i torsdags---” Emil Andresen til spil dansk for Ældresagen\nHan giver den gas med sjove og næsten sande røverhistorier, med vittigheder, gags, og parodier. Musikalsk bevæger han sig rundt på sin guitar som en fisk i vandet, og han elsker, når publikum synger med. Han laver også parodier på de danske Bob Jyllands: Johnny Madsen, Lars Lilholt og Niels Hausgaard, med et glimt i øjet. Selvfølgelig griber han også til den danske sangskat lige fra dansktop til Giro 413. Krydret med sange og indslag fra de talrige revyer han har medvirket i.\n….”hvor er du god, det er bare så sjovt det du laver, og så synger og spiller du guitar helt fantastisk”. Ulla til ældreunderholdning i Egebjergparken.\n“Det skal være sjovt - ellers er det ikke morsomt”\nLidt om Bertel:\nHan har lavet shows sammen med Annette Heick i 10 år til firmafester og for de danske styrker i udlandet.\nShow-revyer på Møllekroen i Hurup sammen Ib Grønbech og senere med André og Arne Lundemann.\nPrivatteatrets forestilling “Room Service” i hovedrollen som tjeneren Tony, sammen med Lisbet Dahl og Claus Ryskjær.\nStartede i 5xKaj som Guitarkaj og storhittede med Grønlands Radioavis, Kylling i Karry og Alle Børnene og mange forestillinger i 80’erne. Medvirket på TV, radio og film.\nVælg kunstner * --Henry O`ConnorGenerel forespørgsel


Troldhede Lokalarkiv - Side 2 af 4 - Lokalhistoriske materialer fra Troldhede og omegn.\nTroldhede Lokalarkiv har afholdt ekstraordinær generalforsamling torsdag den 23. januar 2020. Eneste punkt på dagsordenen var vedtægtsændringer, som er offentliggjort tidligere her på hjemmesiden. Der var mødt 10 personer og de fremlagte ændringer blev alle vedtaget enstemmigt. Du kan læse de nye vedtægter her. Temaaftner i arkivet. Herefter blev de fremmødte orienteret om de nye … Læs mere\nKategorier Nyheder Tags Arkivets hverdag 2 kommentarer\nTroldhede Lokalarkiv har som bekendt fået ny bestyrelse. Og i den forbindelse har arkivets nye formand, Godtfred Storm følgende nytårsopdatering: Vi vil gøre vores bedste for at tilfredsstille vores medlemmer. Vi er dog ikke rigtig kommet i gang endnu, hvilket skyldes at det lige tager lidt tid at sætte sig ind i tingene. Men … Læs mere


Absalonsen: Glad for at give træneren et godt farvel - Avisen.dk\nAbsalonsen: Glad for at give træneren et godt farvel\nJohan Absalonsen og Sønderjyske tabte søndag, men spillede en fin kamp til ære for træner Lars Søndergaard.\nSøndag 7 jun. 2015 kl. 20:35, Leveret af Ritzau Fokus\nJohan Absalonsen mener, at Lars Søndergaard fortjener stor ros for sin tid i Sønderjyske. Foto: BROHUS ANDERS/free\nSønderjyske spillede søndag eftermiddag sæsonens sidste kamp i Alka Superligaen. Holdet spillede en fin kamp, men måtte se sig slået af de nykårede mestre fra FC Midtjylland med cifrene 2-1. Sæsonens sidste kamp betyder også sidste kamp for træner Lars Søndergaard i Sønderjyske, som efter sommerferien skal stå i spidsen for AaB. Den rutinerede Sønderjyske-spiller Johan Absalonsen var glad for at give sin træner en god afsked, selvom det blev til nederlag. - Det er rart at give vores træner en god kamp i afskedsgave. Vi kom til Herning og viste, at vi kunne spille lige op med mestrene, så det giver også gode forhåbninger for næste sæson, siger han. Læs også:\nSønderjyske er aldrig rykket ned med Lars Søndergaard, selvom holdet må klare sig med få midler. Det skal man give Søndergaard stor kredit for, siger Johan Absalonsen. - Som træner har han betydet meget for os. Med få midler har han overlevet sæson efter sæson med en stærk defensiv organisation. Det kan man give ham stor kredit for, siger den hurtige kantspiller. Læs også:\nSelv var træneren også godt tilfreds med at afslutte sin tid i Sønderjyske med en god præstation.- Jeg er glad for at få afsluttet fint. Vi spillede absolut til point i min sidste kamp, men det lykkedes desværre ikke. Præstationen var dog det vigtigste, og resultatet har vi glemt om 48 timer, siger han. Sønderjyske endte som nummer 10 og overlevede dermed endnu engang i Superligaen, som er holdets målsætning. - Jeg har nydt min tid i Sønderjyske både sportsligt og personligt. Målsætningen har altid været overlevelse, og det har jeg nået hver sæson, så det er jeg stolt af, siger træneren. Læs også:


En dansk ko eller gris er mest klimavenlig - Bæredygtigt Landbrug\nAf Peter Kiær | 14. januar 2022\nEn national CO2-afgift vil skade det globale klima, fordi den danske husdyrproduktion dermed skubbes til udlandet\nIkke i Danmark, åbenbart. For her forbereder folkevalgte fra begge politiske fløje en CO2-afgift, der vil gøre bl.a. svine- og mælkeproduktionen herhjemme væsentligt dyrere – og uden tvivl vil medvirke til, at store dele af dansk landbrugsproduktion må lukke. Da den internationale efterspørgsel efter disse madvarer ikke mindskes af dén grund, vil koen og grisen altså i stedet skulle gøre sit arbejde i eksempelvis Polen, hvor aftrykket på miljø og klima er meget større.\n(Indlægget har også været bragt som læserbrev i diverse dagblade samt i landbrugspressen, du kan eksempelvis læse Dagbladet Holstebro-Struers og Folkebladet Lemvigs tekster HER og HER, Effektivt Landbrugs webversion HER samt Maskinbladets onlineudgave via linket HER. Også den systemkritiske hjemmeside Indblik bringer læserbrevet, dog med en anden overskrift, se linket herunder).\nPolitikerne risikerer at gøre klimaet en bjørnetjeneste, hvis de indfører en CO2-afgift


Honest Burgers i London - Piskeriset på Eventyr\nJeg har lige været i London, og her skulle vi naturligvis have noget godt at spise, så en af dagene kiggede vi forbi Honest Burgers, inden vi skulle i teatret. Honest Burgers er en af de burgerkæder, jeg har set flest anbefalinger af, når jeg har kigget efter tips til gode burgersteder i London, så det var helt perfekt, at der lå en af dem tæt på teatret.\nHonest Burgers har syv forskellige burgere – en med kylling, fire med oksekød, en vegetarudgave samt månedens burger. Alle burgere serveres med rosmarinkrydrede fritter, og sådan en servering ligger på mellem 8 og 13 pund. Samtidig har de overraskende billige cocktails, og det kunne jeg naturligvis ikke stå for.\nJeg snuppede en Botanic Garden (gin, æblemost, hyldeblomstsaft og lime), mens gemalen fandt en lokal IPA på menukortet, som han gerne ville prøve. Jeg blev lidt overrasket over, at drinken blev serveret i et metalkrus – det er praktisk men ikke særlig kønt – men drinken var en dejlig frisk sag.\nJeg havde valgt deres signatur-burger, Honest, mens gemalen havde valgt månedens burger, Deli. Min var en supersaftig sag med oksekød, rødløgsrelish, røget bacon, cheddar, syltede agurker og salat. En vanvittig god burger i verdens mest luftige bolle – jeg har aldrig oplevet en burgerbolle, der var så let og luftig! Denne burger ryger klart ind på top tre-listen over burgere, jeg har spist!\nFritterne var glimrende, men der gik lige lovlig megen stop-spild-af-fritter over den, da vi også fik nogle små flager, som var fuldstændig gennemkogte. Her måtte de godt have lavet en grovsortering, inden de skovlede fritter op på tallerkenen. Dippen bestod af salatmayonnaise og ketchup, som stod på bordene til fri afbenyttelse.\nVi hyggede os ganske godt, og da vi havde lidt tid til overs, snuppede vi lidt mere at drikke. Jeg kastede mig over en klassisk mojito, mens gemalen prøvede en anden øl. Vi var begge godt tilfredse med valget – det var en virkelig vellykket mojito, de havde smidt på bordet, så det var en god afslutning på måltidet.\nHonest Burgers serverer i den grad lækre burgere. Vi sad begge og nærmest spandt, da vi spiste. Har du en meget stor appetit, er det ikke sikkert, at én burger er nok, for de er ikke vanvittigt store. Portionsmæssigt passede det dog fint til os.\nVil du have burger i London, så kan jeg godt anbefale Honest Burgers – de får 5 stjerner med pil op herrfa.\n2 thoughts on “Honest Burgers i London”\n7. marts 2018 kl. 10:22\nRigtig godt tip, da jeg selv skal til London senere i foråret.\n7. marts 2018 kl. 19:16\nPerfekt – håber du får en god tur. Der kommer flere anmeldelser i løbet af de næste par uger 🙂


Touren udskudt: Så får vi bare en endnu større fest - sn.dk - Odsherred\nBorgmester Thomas Adelskov (S) ser frem til en endnu større tour-fest i 2022, når verdens største cykelløb kommer til Odsherred. Billedet er Post Nord-løbet i Odsherred i 2019. Foto: Per Christensen.\nArtiklen: Touren udskudt: Så får vi bare en endnu større fest\nTouren udskudt: Så får vi bare en endnu større fest\nOpdateret 03. august 2020 kl. 14:10\nOdsherred - 03. august 2020 kl. 14:05\nBorgmester Thomas Adelskov (S) havde bestilt plads til sin campingvogn på Sanddobberne Camping den 3. juli 2021, hvor Tour de France-feltet skulle komme igennem Odsherred. Men det verdensberømte cykelløb kommer først til Danmark i 2022, og den melding splitter Thomas Adelskov.\nLæs også: FAKTA: Det ved vi om Tour de France-starten i Danmark\n- Det er lidt ærgerligt, for vi havde jo glædet os til det. Omvendt så har vi mistet rigtig meget tid på grund af corona. Vi skulle i foråret have holdt mange møder med erhvervslivet, foreningerne og lokalsamfundene om løbet, så vi har faktisk mistet et halv år i hele forberedelsen. Nu får vi et helt ekstra år til at forberede, os og så får vi bare lavet en endnu større fest, siger Thomas Adelskov.\nUdsættelsen giver ikke noget økonomisk tab for kommunen.\n- Vi har ikke brugt nogen penge på arrangementet, og vi skal heller ikke betale for at være parkour-kommune. Vi er heller ikke så langt fremme, at vi har bestilt noget hjem. Vi har derfor ikke nogen penge i klemme, siger Thomas Adelskov.\n03. august 2020 kl. 12:00 Opdateret: kl. 06:00\n10:16 OG-elev er corona-smittet\nAfgjort: Ingen julefrokoster i år\nPå et møde i Odsherred Kommunes Covid-19-beredskab blev det...


Sund is med kokosmælk, vanille og banan\naf Stinna 4. maj 2016\nSund is! Så blev det endelig det fineste forårsvejr. Det passer perfekt sammen med, at de fleste af os har nogle fridage i denne uge. Jeg vil derfor i dag gerne dele opskriften på denne skønne sundere banan-kokos is, som er lavet helt uden tilsat sukker. De er lavet af kokosmælk og er derfor veganske. Du kan tilsætte lige de bær du ønsker – i denne opskrift har jeg valgt at bruge hindbær.\nI min sommerferie (og før!) vil jeg forsøge mig med sunde is. Måske en lakridsvariant ville være lækker? Jeg vil nu bruge mine fridage sammen med veninder, kæreste og familie. Jeg har planer om at nyde det gode vejr med en masse kaffe, én is eller to, måske lidt netflix og selvfølgelig en masse lækker mad. Forhåbentligt får jeg lavet nogle opskrifter som er så gode, at jeg deler dem med jer her på bloggen. Jeg har ihvertfald handlet ind til en chokolade-kaffe-kage.\nDenne is variant er med kokos, banan, vanille og hindbær. Isen smager meget af kokos, så hvis du ikke er kokos-elsker som jeg, så skal du nok prøve med en anden væske. Måske mandelmælk vil fungere godt.\n★ SUNDE KOKOS-BANAN IS (8 STK) ★\nfriske hindbær ( én stor håndfuld)\nBlend kokosmælk, vanille og banan sammen.\nKom et par friske hindbær i en isform. Kom ismassen i og kom en pind i.\nFrys nogle timer. Tages ud af fryseren et par minutter inden de skal spises, så slipper de nemmere formen.\nIsen krystalliserer lidt, men dette gør ikke så meget. Jeg vil dog prøve at lege med ingredienserne, så jeg kan finde en endnu bedre opskrift. Jeg er ny i is-lavning, så hold øje herinde – der kommer helt sikkert andre varianter!\nHvis du istedet er mere til dejligt friske smoothies, så kan jeg anbefale dig at prøve min greenie eller granatæble-mynte smoothie.\nAnne-Marie 8. juli 2014 - 09:44\nDe ser lækre ud. Hvis du bruger frosne bananer og blender med mindre væde, så det ca. har samme konsistens som blød softice kan du undgå krystallisering. Andre frosne frugter kan selvfølgelig også bruges.\nMathilde 8. juli 2014 - 10:17\nJeg så en opskrift på chokoladeis af blendet avokado, blendet banan, smeltet chokolade og kakaopulver. Jeg har ikke prøvet endnu, men synes det lyder godt – er i hvert fald personligt fan af chokolademousse af avokado og kakaopulver :-)\nCaroline 31. juli 2014 - 22:41\nJeg får lyst til at lave den is du viser her, når jeg læser dit indlæg. Jeg har bare lige et spørgsmål først. Jeg har ikke nogen blender, jeg har denne ismaskine http://madmaskiner.dk/wilfa-icm-c15-ismaskine/ Kan man bruge den til at lave isen med i stedet for en blender?\nMåske spørger jeg dumt, men jeg har aldrig brugt min ismaskine før :)\nStinna 3. august 2014 - 12:52\nJeg bruger egentlig kun blenderen, for at få massen jævn :-) Derefter kommes den i isforme. Jeg ved ikke, om en ismaskine kan det samme – da jeg desværre ikke ejer en ismaskine.\nAnne 29. maj 2017 - 15:11\nHej Stinna. Kan man mon bare bruge en røremaskine :)??\nStinna 29. maj 2017 - 21:30\nHej, så skal du på en eller anden måde mose bananen inden :-)


Politiets opråb til forældre: ingen panik i børnelokkersag - sn.dk - Forsiden - Roskilde-området - Roskilde Avis Paperboy\nPolitiinspektør Michael Flemming Rasmussen forsøgte at berolige forældrene på mødet. (Foto Jan Partoft)\nArtiklen: Politiets opråb til forældre: ingen panik i børnelokkersag\nRoskilde Avis Paperboy - 16. marts 2017 kl. 20:00\n- Vi kan ikke forestille os noget værre end børn, der bliver krænket, sagde politiinspektør Michael Flemming Rasmussen, der var troppet op til møde på Jyllinge Skole tirsdag aften for at mane de skræmte forældre til ro.\n- Tal med børnene, men pas på, I ikke skræmmer dem.\n- Det er meget sjældent, at en fremmed krænker et barn. Det er som regel en, barnet kender og har tillid til, der gør det, sagde Michael Flemming Rasmussen.\nHan gjorde det klart, at han mener, at situationen er langt mere højspændt, end den bør være.\nI de snart 15 sager, der har været i Jyllinge siden januar, er det ikke gået galt en eneste gang, sagde Michael Flemming Rasmussen:\n- I skal derfor gøre som I plejer.\nHan rådede dog forældrene til at lade børnene følges og gå to og to, når de skal ud.\nPolitiet har indtil videre ikke fundet sammenhæng i de forskellige episoder siden januar. I modsætning til slutningen af 2016, hvor pokemonkort ofte var indblandet.\nBilerne er forskellige, signalementerne er uens og det samme er steder og metoder.\nDerfor tyder noget på, at det ikke er den samme person, der er på spil.\nHan roste børnene for at reagere helt rigtigt, når de løber væk og kontakter en voksen, hvis de bliver kontaktet af en fremmed.


Kvartertjek Lyngby Hovedgade | Børn i byen - hvad skal vi lave?\nKvartertjek Lyngby Hovedgade\nKgs. Lyngby er en sand perle i provinsen nord for København. Her finder du både grønne områder, vand og skøn shopping. Det livlige handelsliv på Lyngby Hovedgade tog allerede fat sidst i 1800-tallet. Gaden bærer i dag præg af en charmerende tidslomme med brosten, fine facader og originale butikker.\nShopping med sjæl og varme\nGrønært er et rent slaraffenland for børn og barnlige sjæle. Dinosaurus lamper, skattekister og ridderborge står tæt sammen i den hyggelige butik. Søger du noget særligt, gør ejeren alt, hvad hun kan for at skaffe det hjem til dig. Men der er en god chance for, at du forelsker dig i noget andet og glemmer alt om, hvad du egentlig kom efter. Butikken har også en lille second hand afdeling.\nI butik Spiren kan du købe børnetøj, smykker, boligtekstiler mm., og samtidigt støtte sociale initiativer for mennesker med et udviklingshandicap, indlæringsvanskeligheder eller sindslidelser. Butikken har blandt andet de fineste hjemmesko og luffer i sælskind lavet af grønlandske kvinder.\nTag en lille afstikker fra hovedgaden og drej ind på hyggelige Likørstræde. Her ligger Fru Hurup, en skøn gammeldags forretning, hvor du i hyggelige rammer kan købe te og chokolade i fine, fine indpakninger. I nabobutikken Lotus kan du, udover mønstrede produkter fra Oilily og Marimekko, hilse på de sjove og kæmpestore badeænder fra mærket Andemor.\nLÆS OGSÅ: Guide: Caféer med kaffevinduer\nSøger du forskønnelse til hjemmet, så træd ind i De fire årstider, der er et blomsterunivers ud over det sædvanlige. Her finder du lækkert interiør og buketter, der fremstår som små kunstværker. Hold øje med en dato for julestue på butikkens hjemmeside, når december nærmer sig.\nTjek også den luksuriøse børnetøjsbutik PomPon Enfant. Her finder du fantastisk tøj og tilbehør fra mærker som Serendipity, Les Lutins og Chloe. Butikken har det fineste udvalg og stemningen er rar og hyggelig. Du kan følge butikken på instagram @pompon_enfant, hvor du kan se et lille udpluk af de skønne sager.\nMadglæde to-stay og to-go\nLyngby har masser af cafeer, juicebarer og kaffe-joints. Det nyåbnede MEYERS bag Magasin samler alt under ét tag. Her finder du bageri, kaffebar, food court og restaurant i rå omgivelser. Lad dig forføre af det lækre kagesortiment eller bestil en gourmet-pizza fra den brændende fyrovn med hjem. Her er liv og glade dage og plads til både børn og barnevogne. Læs Børn i byens anmeldelse af MEYERS Madhus i Lyngby her.\nI Urtehuset finder du alt, hvad et øko-hjerte kan begære. Udvalget af teer, kosttilskud, cremer, morgenmadsprodukter m.m. er enormt. Butikken er også rig på babymos, grød og juicer til de mindste.\nLÆS OGSÅ: De 10 bedste spots i Sydhavnen\nNår du har shoppet dig gennem alle de skønne forretninger, er Lyngby sø en udflugt værd. Her kan hele familien i sommerhalvåret komme på en dejlig bådtur. Det er også rigtigt sjovt for de yngste at vinke til folk, der sejler forbi, og kaste brød til ænderne ved vandkanten.\nLæg også vejen forbi Frilandsmuseet og lad dig indfange af historiens vingesus. Her kan børn løbe rundt mellem de mere end 50 gårde, huse og haver, der er indrettet som bønder, godsfolk og håndværkere boede fra 1650 til 1950. Så kan børnene selv prøve at gætte, hvor rige beboerne var, hvad de mon arbejdede med og hvorfor, sengene var så bittesmå. Museet har ikke åbent året rundt, men har særlige aktiviteter i forbindelse med de fleste højtider, hvor der også pyntes ekstra fint op.\nFotos: Liselotte Nielsen og Anker Tiedemann.


Tempish Dixi Rulleskøjte Taske - Rulleskøjter Tasker\nDixi rulleskøjte taske fra Tempish er en klassisk hverdagsrygsæk, som du kan bruge til at bære dine rulleskøjter, skolebøger eller andre fornødenheder rundt med dig. Lås dine rulleskøjter fast i det smarte rum på ydersiden af tasken. Dermed undgår du at få snavs fra rulleskøjterne på dine bøger.\nPolstrede stropper og ryg-panel gør denne taske til rulleskøjter behagelig at rejse med - Selv på længere ture.\nDiskret huller til at føre ledninger igennem til hovedtelefoner\nDrikke-slange fastgjort til skulderstroppen for nem adgang\nBåde bryst og livrem, for at sprede belastningen af vægten\nRegnpose til tasken skjult i et rum i bunden\n2 side-lommer til drikkevarer\n2 lynlås sidelommer til små ting\n1 stort hovedrum med separat laptop lomme\n1 indvendig lomme til værdigenstande\nReflekterende elementer for sikkerhed


Apartmány Nella i Myto Pod Dumbierom til Bedste Pris-garanti | Agoda.com\nApartmány NellaLejlighedVŕsky 302, Myto Pod Dumbierom, Myto Pod Dumbierom, Slovakiet, 97701 - Se på kortRigtig godt7,9Baseret på6anmeldelserApartmány NellaSe flere billederSe flere billederSe alle 25 billeder8,3 Rigtig god placeringSe på kort8,3Beliggenhed\nMere om Apartmány NellaEn oversigtMed en praktisk beliggenhed i Myto Pod Dumbierom er Apartmány Nella et fremragende udgangspunkt for at gå på opdagelse i denne livlige by. Herfra har gæster glæde af nem adgang til alt, hvad denne livlige by kan tilbyde. Med sin praktiske beliggenhed tilbyder dette hotel nem adgang til byens vigtigste seværdigheder. Nyd et væld af uforlignelige servicetilbud og bekvemmeligheder på dette hotel i Myto Pod Dumbierom. Hotellet tilbyder sine gæster adgang til et stort udvalg af servicetilbud, som familieværelse, grillfaciliteter. Alle hotellets værelser er indrettede med betænksomme bekvemmeligheder som garanti for uforlignelig komfort. Hotellets boblebad, sauna, skisport, have giver dig idéelle muligheder for at slappe af efter en travl dag. Apartmány Nella er et idéelt sted for rejsende der efterspørger charme, komfort og bekvemmelighed i Myto Pod Dumbierom.Vis mereHvad de tilbyderInternetadganggratis Wi-Fi på alle værelser Services og bekvemmelighederrygeområde Adgangkæledyr tilladt Tilgængelig i alle værelserbadekarmikroovnTVgratis vand på flaskeopvarmning køleskabsatellit-/kabel-TV Talte sprogengelskitaliensktyskVis mindrePolitikkerEkstra senge afhænger af det værelse, du vælger. Se venligst det enkelte værelses maksimale belægning for flere oplysninger.Ved reservation af mere end 5 værelser, kan andre vilkår og yderligere tillæg gælde.Vis mere


and Arkiv - Side 2 af 2 -\nKøkkenworkshop for første gang\nJeg havde den fornøjelse at afholde en køkkenworkshop for et hold rigtig sjove og søde mennesker her for nylig.\nDet foregik hjemme hos dem privat, hvor jeg havde forberedt en menu med tilhørende opskrifter. Jeg kom med alle råvarerne, og vi lagde ud om eftermiddagen med at fordele deltagerne på hold, så de to og to havde ansvar for hver sin ret.\nMenuen var denne:\nEndive med lakserillettes\nJordskokkerisotto med kammuslinger og kørvelsalat\nStegt foie gras, glaserede rødbeder og sprødt rugbrød\nAndebryst med græskar på to måder, kalveglace og syrlige løg\nVacherin med lemon curd, passionsfløde og praliné\n04 februar, 2010 / 0 Comments\nAnd er bare så lækker og intens en spise, og det er synd kun at spise det til Mortensaften og jul. Jeg synes man skal spise det året rundt. Spis for guds skyld skindet med – der er næsten ikke noget, der smager bedre!\nAndelår er en delikatesse, som kan købes for meget få penge. Jeg synes, de gør sig godt ved langtidstilberedning og i denne ret tilberedes andelårene først i rødvin og urter til de er møre, hvilket giver en meget velsmagende sauce, der koges ind til en glace. Andelårene duppes herefter tørre og steges sprøde i ovnen. Det er mad med meget smag, som er rigtig velegnet til en weekendmiddag, hvor man har tid til at gå og hygge om den simrende gryde. Jeg serverer lårene med en kartoffel-sellerimos. (mere…)\n19 november, 2009 / 3 Comments\nDelsejr i Kokkekampen – Mira i Gastro\nI gårsdagens afsnit af Kokkekampen havde vi besøg af en gæstedommer, nemlig månedsmagasinet Gastros chefredaktør Jesper Uhrup Jensen. Han skulle vælge den mest æstetiske af retterne, og det blev min ret med and og græskar. Gevinsten for denne delsejr var en artikel i Gastro, og min...


Dette Dashcam understøtter 1080p HD, bevægelsessensor-teknologi, nattesyn og har et 170-graders vidvinkel design og cloud opbevaring. Dette mini Wifi kamera er den perfekte sikkerhed til din bil. Bilkameraet optager videoer når du kører, og gemmer automatisk optagelserne i tilfælde af et trafikuheld. Derudover sikrer vidvinkel objektivet, at alle relevante detaljer fanges i fuld HD-kvalitet.\nLEDER DU EFTER ANDRE DASHCAMS?\n- 170-graders vidvinkel objektiv der kan fange op til tre kørebaner\n- Automatisk optagelse ved ulykker, takket være den indbyggede G-sensor\n- Optager kvalitetsrige FullHD videoer med lyd\n- Den er lille i størrelse, så den optager ikke meget plads\n- Specielt designet til alle slags vejrforhold, og vil aldrig overophede\n- Enkel installation ved brug af den medfølgende tape og klistermærker\n- Pixel: 16 millioner pixels\n- Understøttede hukommelseskort: MicroSD op til 64GB\n- Opløsning: FullHD 1920*1080P\n- Vægt: 0.240 kg\n- Størrelse: 91*32 mm\nBilligt kamera - Overstiger forventninger,\nNemt at sætte op og sidder rigtig godt fast i ruden. WIFI funktionen fungerer super godt og opløsningen er (til prisen) rigtig udmærket. Mit sidste kamera sad fast med sugekop og faldt konstant ned. Derudover var der ikke wifi funktion og det er bare super træls at skulle hen til en computer for at hive videoen ud. Så det endte jeg med aldrig at få gjort. Dette kamera er 100 gange bedre og endda til samme pris.Hvis man har et behov for at bevise sin uskyld i et uheld eller lignende og ikke behøver at kunne se nummerpladen på lang af stand eller andre små detaljer, så er kameraet intet mindre perfekt.Det er ikke kvalitets materiale, men det betyder ingenting. Kan klart anbefales!\nGodt produkt, der lever op til beskrivelsen.\nKameraet er nemt og ligetil at bruge med en fin opløsning.\nvirker som et godt produkt til prisen,og fylder ikke meget,har endnu ikke fundet noget negativt ved produktet\nSanDisk High Endurance MicroSD-kort - SDSQQNR-064G-GN6IA - 64GB


Danske Regioner - De nominerede til prisen Årets Borgerinddragende Initiativ er fundet\nFor andet år i træk uddeler Danske Regioner en pris, som sætter fokus på de mange borgerinddragende initiativer i sundhedsvæsenet. Prisen fokuserer i år på inddragelse af børn, unge og deres familier. Her kan du læse om de seks initiativer, der er nomineret til årets pris.\nI 2016 modtog Psykiatrisk sengeafsnit N7 i Frederikshavn prisen for initiativet Med patienten for bordenden – et udviklingsprojekt i psykiatrien, hvor hver enkelt patient aktivt er med til at beslutte, hvordan behandlingen skal tilrettelægges. Læs mere om projektet her.


OVERBLIK: Derfor blev Eurovision så dyrt - MX.dk\nHar du en god historie eller et tip? Kontakt redaktionen på news@mx.dk 20/01-16 17:05\nWonderful Copenhagens daværende bestyrelse kan komme til at betale for det skandaleramte Eurovision 2014. Det europæiske melodi grand prix Eurovision 2014 endte med at blive meget dyrere end ventet. Få her et overblik over, hvordan budgettet eksploderede:\n* I et notat fra Folketingets statsrevisorer sidste år fremgik det, at udgifterne til Eurovision 2014 løb op i 334 millioner kroner brutto, altså før eksempelvis indtægterne fra showet på Refshaleøen blev modregnet.* DR havde udgifter for 197 millioner kroner, mens Wonderful Copenhagens projektselskab havde udgifter for 137 millioner kroner mod et oprindeligt budget på 34,6 millioner kroner.* Eurovision blev holdt i de gamle B & W-haller på Refshaleøen i København. Inden showet skulle hallerne bygges om. Det var dette byggeri, der fik budgettet til at skride.* 18 millioner kroner var ombygningen vurderet at ville koste. Det endte med at koste omkring 90 millioner for projektselskabet.* For at få plads til DR's scenedesign måtte der bygges et teltområde uden for hallerne. De ændrede planer resulterede i et byggesagsgebyr, og teltområdet kom til at koste ekstra i varme og rengøring. Ovenikøbet blev teltene raseret af stormen Carl.* Fagforeningerne modsatte sig, at projektselskabet kunne benytte sig af frivillig arbejdskraft til byggeriet. Derfor kom der uforudsete udgifter til løn.Mens DR havde ansvaret for selve showet, stod Region Hovedstaden, Københavns Kommune, Reda og Wonderful Copenhagen bag projektselskabet.* For at begrænse de økonomiske skader donerede Region Hovedstaden og Wonderful Copenhagen hver ekstra 4,3 millioner kroner, allerede inden showet skulle afholdes. Københavns Kommune gav senere ekstra 8,7 millioner kroner. Dertil kom indtægterne fra showet.* Region Hovedstaden bevilgede også et ekstraordinært driftstilskud på 46 millioner kroner til Wonderful Copenhagen for dække en del af underskuddet.* Wonderful Copenhagen betaler de 46 millioner kroner tilbage via reduktion i regionens grundtilskud til turismeorganisationen i løbet af syv år efter afholdelsen.Kilde: Wonderful Copenhagen/ritzau/


Europaudvalget 2011 Rådsmøde RIA Bilag 5 Offentligt - PDF\nEuropaudvalget 2011 Rådsmøde RIA Bilag 5 Offentligt\nDownload "Europaudvalget 2011 Rådsmøde 3071 - RIA Bilag 5 Offentligt"\n1 Europaudvalget 2011 Rådsmøde RIA Bilag 5 Offentligt NOTAT Dato: 23. februar 2011 Kontor: Internationalt Supplerende samlenotat til brug for rådsmødet (retlige og indre anliggender) den februar 2011 Dagsordenspunkt 25): Udviklingen i den nordafrikanske region (migrationsstrømme og intern sikkerhed) - Italiensk anmodning angående tunesiske migranter i Lampedusa... 2\n2 Dagsordenspunkt 25): Udviklingen i den nordafrikanske region (migrationsstrømme og intern sikkerhed) - Italiensk anmodning angående tunesiske migranter i Lampedusa Nyt notat. Sagen er ikke omfattet af det danske forbehold. Resumé: På rådsmødet den februar 2011 forventes det efter italiensk henvendelse til det ungarske formandskab den 11. februar 2011, at situationen med indstrømning af tunesiske migranter til den italienske middelhavsø Lampedusa vil blive drøftet med henblik på at træffe beslutning om fastlæggelse af formelle tiltag. Drøftelsen har isoleret set hverken statsfinansielle eller lovgivningsmæssige konsekvenser for Danmark, men sagen kan få statsfinansielle konsekvenser, der dog ikke kan vurderes på nuværende tidspunkt. Nærhedsprincippet er ikke relevant for sagen. Regeringen kan støtte, at både EU s grænseagentur, Frontex, og EU s Asylstøttekontor hurtigt og effektivt gør sig i stand til at reagere på en pludselig opstået krise som denne under forudsætning af, at internationale regler overholdes. Regeringen støtter en hurtig og effektiv håndtering af de migrationsmæssige udfordringer i Middelhavet. 1. Baggrund Siden primo februar 2011 er der ankommet omkring asylansøgere og ulovlige indvandrere til især Lampedusa, men også til Sicilien, primært fra Tunesien. Flere skulle være på vej. Lampedusa er erklæret i undtagelsestilstand, og der arbejdes på at indsætte italienske patruljeringsfartøjer ud for Tunesiens kyst, men tunesisk accept udestår. På rådsmødet den februar 2011 forventes det efter italiensk henvendelse den 11. februar 2011, at situationen med indstrømning af tunesiske migranter til den italienske middelhavsø Lampedusa vil blive drøftet med henblik på at træffe beslutning om fastlæggelse af formelle tiltag. 2. Formål og indhold Italien har i februar 2011 anmodet det ungarske formandskab om, at situationen med en pludselig indstrømning af tunesiske migranter på den italienske ø Lampedusa tages op på rådsmødet for at aktivere alle EU-midler, der måtte være til rådighed. Italienerne har i den forbindelse udtrykt særlig bekymring for de sikkerhedsmæssige problemer, som det vil kunne medføre, hvis mulige kriminelle og terrorister skaffer sig adgang til Europa. Også Malta har anmodet formandskabet om, at punktet tages op på rådsmødet. Side 2\n3 Ifølge en pressemeddelelse af 15. februar 2011 udsendt af UNHCR er både UNHCR, IOM og Red Barnet til stede i Lampedusa og andre lokaliteter i det sydlige Italien, hvor de arbejder sammen med lokale myndigheder om at løse problemerne. Kommissæren for indre anliggender, Cecilia Malmström, har taget kontakt til de italienske myndigheder, og hun har også anmodet Frontex og EU s Asylstøttekontor om at vurdere situationen. Kommissæren har modtaget et brev fra den italienske indenrigsminister, Maroni, hvor han anmoder om EU-assistance, og kommissæren har på den baggrund lovet assistance til både Tunesien og Italien. Ifølge en tale, kommissæren holdt under Europa- Parlamentets plenarsamling den 15. februar 2011, vil hjælpen bestå i ekstra bevillinger fra EU s Flygtningefond og Grænsefond. Italien har hertil mulighed for at anmode EU s Asylstøttekontor og Frontex om assistance. På lidt længere sigt bør Tunesien støttes i sin demokratiske proces og økonomiske udvikling, og der skal arbejdes med at få Tunesien til at blive bedre til at bevogte sine grænser og tage egne statsborgere tilbage. Frontex udsendte den 15. februar 2011 en pressemeddelelse, idet Frontex samme dag havde modtaget en formel anmodning om assistance fra den italienske regering i form af en fælles Frontex-operation for at styrke grænseovervågningen. Videre anmodede Italien om, at Frontex udarbejder en målrettet risikoanalyse over mulige fremtidsscenarier med migration fra Nordafrika. Frontex anmodede på den baggrund den 16. februar 2011 medlemsstaterne om at bidrage til en fælles Frontex-operation i Italien. I første omgang efterlyste Frontex særligt fly til grænseovervågning og fransktalende tolke og eksperter. Den 20. februar 2011 blev Frontex-operationen sat i gang. Den skal løbe frem til den 31. marts 2011 med mulighed for forlængelse. På rådsmødet den februar 2011 forventes en drøftelse af, hvilke formelle tiltag der kan sættes i værk i lyset af situationen på Lampedusa Udover på rådsmødet (retlige og indre anliggender) den februar 2011 blev sagen drøftet på Udenrigsrådet (FAC/GAC) den 21. februar 2011, og den ventes drøftet på møde i Det Europæiske Råd den marts 2011, ligesom der forventes en generel drøftelse på møde i Det Europæiske Råd i juni 2011, hvor migrationsemner er på dagsordenen for at evaluere gennemførelsen af indvandrings- og asylpagten fra 2008, der som en særlig prioritet har bekæmpelse af ulovlig indvandring, herunder ved samarbejde med tredjelande. Sagen er ikke omfattet af det danske forbehold. 3. Gældende dansk ret og sagens konsekvenser herfor Spørgsmålet om gældende dansk ret er ikke relevant i forhold til drøftelsen. 4. Regeringens foreløbige generelle holdning Side 3\n4 Regeringen støtter en hurtig og effektiv håndtering af de migrationsmæssige udfordringer i Middelhavet. 5. Generelle forventninger til andre landes holdning Der er generel enighed blandt medlemsstaterne om, at indvandringsbølgen fra Nordafrika er et fælles europæisk problem, som skal håndteres derefter. 6. Høring Sagen har været sendt i skriftlig høring i Specialudvalget vedrørende Asyl- og Indvandringssamarbejdet (SPAIS). Amnesty International har afgivet høringssvar af 21. februar 2011, hvori det fremgår, at det er Amnesty Internationals holdning, at EU har et fælles ansvar i at håndtere krisen, såfremt de italienske myndigheder ikke har mulighed for at sikre migranternes og asylansøgernes rettigheder. Man bør ved håndteringen af migranterne og asylansøgerne til enhver tid sikre sig individernes rettigheder og behov, således at EU ikke ensidigt fokuserer på grænsekontrollen. Amnesty International understreger, at alle operationer, inklusiv dem fra Frontex, skal foregå i fuld overensstemmelse med internationale menneskerettighedsstandarder. De skibe og både, der patruljerer i området, skal især tage hensyn til sårbare grupper, såsom gravide kvinder, uledsagede børn og personer, der har brug for øjeblikkelig lægelig behandling. Alle skal have adgang til at kunne søge asyl under retfærdige og effektive asylprocedurer, og UNHCR skal have fuld adgang til migranterne og asylansøgerne. Frihedsberøvelse af migranter og asylansøgere skal kun benyttes som sidste udvej og altid vurderes ved en individuel sagsbehandling og i forhold til om frihedsberøvelsen er strengt nødvendig og lovlig, og sårbare grupper, især børn, bør ikke frihedsberøves. Institut for Menneskerettigheder har i høringssvar af 21. februar 2011 noteret sig, at regeringen kan støtte, at Frontex og EU s Asylstøttekontor hurtigt og effektivt gør sig i stand til at reagere på en pludselig opstået situation som den pågældende i Italien under forudsætning af, at internationale regler - herunder non-refoulement princippet - overholdes. Dansk Flygtningehjælp har i høringssvar af 23. februar 2011 anført, at adgangen til at søge asyl skal sikres, og princippet om non-refoulement skal overholdes. Dansk Flygtningehjælp mener, at det er nødvendigt med en øget grad af solidaritet med de lande, der ligger ved EU's ydre grænser. Dette kan ske ved radikalt at ændre Dublinforordningen eller ved i ekstraordinære situationer at supplere med fælleseuropæiske løsninger, som kunne være en omfordeling af de ankomne asylansøgere eller anerkendte flygtninge til andre EUmedlemsstater. 7. Europa-Parlamentet Europa-Parlamentet skal ikke høres om sagen. Side 4\n5 8. Nærhedsprincippet Nærhedsprincippet er ikke relevant for sagen. 9. Statsfinansielle eller samfundsøkonomiske konsekvenser Sagen har hverken miljømæssige eller forbrugerbeskyttelsesmæssige konsekvenser for Danmark. Sagen kan have statsfinansielle og samfundsøkonomiske konsekvenser for Danmark, hvilket dog ikke kan vurderes på nuværende tidspunkt. Der foreligger endnu ikke konkrete forslag om finansiel eller anden støtte til Italien. De statsfinansielle konsekvenser af sådanne forslag vurderes, når de foreligger. 10. Tidligere forelæggelser for Folketingets Europaudvalg og Folketingets Udvalg for Udlændinge- og Integrationspolitik Sagen har ikke tidligere været forelagt Folketingets Europaudvalg og Folketingets Udvalg for Udlændinge- og Integrationspolitik. Side 5\nEuropaudvalget 2006 2725 - RIA Bilag 1 Offentligt\nEuropaudvalget 2006 2725 - RIA Bilag 1 Offentligt NOTAT Dato: 11. april 2006 Kontor: Internationalt kontor J.nr.: 2006/4050-789 Bidrag til samlenotat til brug for rådsmødet (retlige og indre anliggender)\nEuropaudvalget 2013 Rådsmøde 3279 - RIA Bilag 1 Offentligt\nEuropaudvalget 2013 Rådsmøde 3279 - RIA Bilag 1 Offentligt Dato: 19. november 2013 Kontor: Straffuldbyrdelseskontoret Sagsbeh: Sanne Renée Stengaard Jensen Sagsnr.: 2013-3051/01-0018 Dok.: 967284 Den samlede


Gravid uge 17 - Graviditet uge for uge - Libero\n< Uge 17 >\nOvervejer I at tage ud og rejse, inden barnet kommer? Hvis graviditeten forløber uden alt for mange skavanker og går fint, så kan det være en god idé at gøre det snart. Man kan sagtens rejse både på land og i luften, men flyselskaberne kan have forskellige regler for, hvor sent i graviditeten, man må rejse med dem. Det kan også være klogt at høre med forsikringsselskabet, hvilke regler der gælder, hvis man får brug for lægehjælp, når man er i udlandet – de fleste indboforsikringer dækker for eksempel ikke hospitalsregninger efter uge 28. Ud over at høre med forsikringsselskabet, bør man altid tjekke med udenrigsministeriet og Sundhedsstyrelsen angående destination og anbefalinger. Du og din partner kan være nødt til at tænke en ekstra gang på bagagen – hvis I skal flyve, kan støttestrømper og næsedråber med saltopløsning være praktisk. Og hvis I rejser til solen, så er det naturligvis altid klogt at tage solcreme med, men eftersom gravide har nemmere ved at få pigmentforandringer, så er det en ekstra god idé at være omhyggelig med det nu.


Skab et naturligt mesterværk med 3M™ DI-NOC™ Modernisering | Byggematerialer.dk\nSkab et naturligt mesterværk med 3M™ DI-NOC™ Modernisering\nFind ud af, hvordan du kan få naturligt udseende materialer uden den høje pris.\nEt mesterværk forbedrer livet for alle, der oplever det. De er smukke genstande, inspireret af naturen og de tilgængelige materialer - hvad enten det er træ, tekstiler, sten, læder eller metal - alle er kun begrænset af skaberens fantasi.\nHvorfor vælge 3M™ DI-NOC™ modernisering?\nDI-NOC™ Modernisering giver dig de naturlige elementers skønhed med yderligere nye designs, herunder Premium Wood, Metalliiske udtryk og Artisanal, til at inspirere dit mesterværk. Vi bruger fremskridt inden for videnskab, så du kan opfange verdens naturlige skønhed uden at ofre en skov eller dine kreative idealer.\nDu kan hurtigt, nemt og bæredygtigt skabe et fantastisk nyt område, eller puste nyt liv ind i et eksisterende område, næsten natten over. DI-NOC™ moderniserings ikke-porøse overflade er ikke kun smuk, men også let at rengøre og desinficere.\nDe nye 3M™ DI-NOC™ Moderniserings-serier\nPremium Wood-serien er designet til at matche naturligt træs organiske skønhed, hvilket gør det lettere end nogensinde at inkorporere træ som et designvalg. Dette repræsenterer et stort spring fremad i vores evne til at udtrykke den realistiske struktur og fornemmelse af naturligt træ.\nMetallic Palette-serien tilbyder en række metalstrukturer og metalliske farver for at skabe den perfekte finish til dit design. Overflader fås i mat, semi-mat, oxiderede, ensartet- og ureglmæssig teksturer, plus en række farver inklusive fire sølvfarver og champagneguld.\nArtisanal-serien indeholder design af industrielt materiale, herunder pudset stuk, mørtel, terracotta, oxiderede kobberplader og metalvævede tekstiler med smuk lysreflektion. Disse designs er primitive og håndlavede med en fyldig uregelmæssig struktur, hvilket gør dem sofistikerede, men også nostalgiske og varme.\n3M™ DI-NOC™ modernisering eliminerer de praktiske begrænsninger, der følger med brugen af naturlige materialer, såsom omkostningerne til håndværkere, ustabile overfladestrukturer og vanskeligheden ved vedligeholdelse.\nKlik her for at lære mere og se hele udvalget.\nBestil information om Skab et naturligt mesterværk med 3M™ DI-NOC™ Modernisering\nBeskyt det, der betyder noget for dig, med beskyttelses- og sikkerhedsfilm til vinduer fra 3M™\nVirksomheder verden over har i årtier draget fordel af 3M's vinduesfilm\nUdvid din kreative frihed med 3M™ DI-NOC™ Modernisering\nMed det nye udvalg kan du på et øjeblik skabe et sandt mesterværk\nGiv dit mesterværk liv med 3M™ DI-NOC™ Designfilm\n3M kombinerer ekspertise inden for materialevidenskab\n3M™ Nomad™ Aqua dørmåtte\nEn renere, sikrere bygning starter ved indgangsdøren\nSpar energi og øg medarbejderkomforten med 3M™ Prestige™ Sun Protection Window Films\nLæs hvordan du får den optimale stuetemperatur og ubegrænset dagslys her\nForvandler rum og inventar\nKan anvendes direkte på glasoverflader\nKombinerer videnskab med kunstnerisk indsigt


Apple nedjusterer for første gang i lang tid: Se Tim Cooks brev til investorerne her - aktiekurs dykker brat - Computerworld\nEfter flere år med fremgang og tårnhøje salgsforventninger nedjusterer Apple selskabets forventninger til det kommende kvartal. Aktiekursen styrtdykker.\n3. januar 2019 kl. 08.19\nDet hører til sjældenhederne, at et af verdens mest værdifulde og fremgangsrige virksomheder, Apple, drosler ned for de typiske tårnhøje salgsestimater.\nDet vækker derfor opsigt, at Apples topchef, Tim Cook, nu nedjusterer Apples forventninger til salget i det indeværende kvartal.\nIfølge Apple er grunden, at selskabet ikke kan sælge det forventede antal iPhones på det kinesiske kæmpemarked, der ifølge Apple e rramt af økonomisk afmatning.\nDet skyldes ikke mindst den for tiden store politiske uklarhed om handelsforholdene mellem USA og Kina.\n“Vi havde forventet nogle udfordringer i de vigtigste vækstmarkeder, men vi havde ikke forudset omfanget af den økonomiske opbremsning - især i Kina,” skriver Tim Cook i et brev, som Apple onsdag aften udsendte til sine investorer.\nDu kan læse hele brevet her: Letter from Tim Cook to Apple investors.\nTim Cook skriver, at den politiske og økonomiske usikkerhed også er nået frem til kunderne.\n“Trafikken til vores butikker og vores partnere i Kina er gået tilbage. Og data viser, at koncentrationen i det kinesiske smartphone-marked har været særligt omfattende,” skriver han.\nApple får fremstillet langt størstedelen af sine iPhones på kinesiske kæmpefabrikker, og det stiller selskabet i en svær position i en tid, hvor USA for alvor er begyndt at trække blankt mod Kina og kinesiske tech-selskaber - blandt andet Huawei.\nHuawei-balladen kan du læse mere om her: Spionage-anklager mod Huawei bunder i en stor magt-kamp med Kina om data: Hvem skal have retten til at overvåge og spionere mod dig?\nHertil kommer, at Apple har prissat selskabets produkter højt.\nI hvert fald peger IDC-analytiker Kiranjeet Kaur overfor Reuters på, at kineserne blandt andet vender ryggen til iPhone, fordi prisen ligger på mere end 1.000 dollar.\nHertil kommer, at Apple er røget ind i ballade med chipproducenten og den mangeårige partner Qualcomm. Det førte i december til fogedforbud i Kina.\nDet kan du læse mere om her: Kina forbyder salg af iPhone X – og seks andre af Apples populære telefoner\nTim Cook peger dog på, at Apple fortsat tror på en ‘lys fremtid’ i Kina.\nHan skriver, at iOS-udvikler communitiet i Kina er blandt de ‘mest innovative og kreative’ i verden, og at selskabets ‘produkter har mange følgere’ i Kina.\nApples aktiekurs er faldet med otte procent siden meldingen.


Vær doven med dine bekymringer | Ude og Hjemme\nHvis du kan finde ud af at lade opvasken stå, er du godt på vej. For det er det samme, du skal gøre med dine bekymringer. Du skal lade dem være. For modsat opvasken, vil de fleste nemlig forsvinde af sig selv, hvis du ikke piller ved dem. Og uden bekymrende tanker, vil du efterhånden slippe din angst. Lidt ligesom et sår, der heler af sig selv, hvis du ikke piller i det.\nTirsdag, 14. juni 2022 - 15:00 - Af Karin Heurlin. Foto: Søren Lamberth\nSå simpelt kan terapiformen “metakognitiv terapi” beskrives, når man spørger psykolog Pia Callesen, som har skrevet flere bøger om emnet, og som til daglig behandler med metakognitiv terapi.\nLad din bekymring være\n– I virkeligheden er det den dovne løsning. Når du får en bekymrende tanke, skal du lade den være. Du skal hverken prøve at finde en løsning på den, og du skal heller ikke prøve at skubbe den væk. Det er jo også at gøre noget, siger Pia Callesen, som peger på, at det er tiden, vi bruger på vores bekymrende tanker, der giver angst. Derfor gælder det om at bruge så lidt tid som muligt på den slags tanker.\nPykologen skiftede retning\n– Man kan ikke gå og bekymre sig fem til ti timer om dagen og samtidig være rolig. Man bliver anspændt og får hjertebanken af at bekymre sig, siger psykologen, som i de første ti år af sit arbejdsliv behandlede med traditionel kognitiv terapi. Og det er nærmest det modsatte. Her går det groft sagt ud på, at man ser tankerne som vigtige og bruger tid på dem. I metakognitiv terapi er tankerne ikke vigtige, og det gælder om at bruge så lidt tid på dem som muligt.\nFor Pia Callesen var det en helt ny måde at arbejde på, men da hun skrev ph.d. om metakognitiv terapi, kunne hun tydeligt se på forskningsresultaterne, at det var effektivt at lade bekymringerne ligge. 74 procent af klienterne slap ud af lidelser som depression og angst efter et forløb på omkring tre måneder med den nye terapiform.\nBrugte sin nye viden privat\nPrivat oplevede Pia Callesen også, at den metakognitive terapi var en effektiv måde at overkomme livet på, når det bød på kriser. Hun var netop begyndt at interessere sig for den nye terapiform, da hun og hendes mand fik en søn med en sjældent genfejl, som medførte epilepsianfald, der risikerede at skade hjernen. Det nybagte forældrepar var naturligvis rystede og dybt ulykkelige, og tankerne kørte rundt om, hvad fremtiden ville bringe.\n– Jeg følte en stor trang til at google, undersøge og udspørger lægerne. Jeg ville være problemløser og supermor, skriver Pia Callesen i sin bog “Lev mere tænk mindre.”\nHer fortæller hun også, at hun bevidst valgte at bruge sin nye viden om metakognitiv terapi i stedet for konstant at bekymre sig og prøve at udtænke løsninger.\nVille være en nærværende mor\n– Jeg skulle jo ikke bruge alle mine mentale kræfter på at helbrede min søn. Det skulle lægerne. Jeg skulle ikke spekulere mig ned i depressive symptomer. Jeg skulle i stedet være en nærværende mor og en støttende kone, fortæller Pia Callesen, som valgte at indføre et bestemt tidspunkt på dagen, hvor hun måtte bekymre sig for sønnens sygdom. Uden for det tidsrum skulle hun være en god og nærværende mor.\n– Jeg oplevede på egen hånd, hvor kraftfuld metakognitiv terapi er. For både min søn, min mand og jeg kom helskindet gennem krisen.\nLigger du vågen om natten, fordi du forsøger at løse et problem. Eller googler du ofte en sygdom for at være sikker på, du ikke har den. Det er en dårlig idé, hvis du vil slippe for angst. Det mener psykolog Pia Callesen, som opfordrer til, at man lader sine bekymringer ligge. Jo mindre tid du grubler, jo bedre vil du få det\nDu kan ikke undgå kriser\nMetakognitiv terapi kan altså ikke fjerne bekymringer. Ligesom den heller ikke kan fjerne livskriser. Der vil altid være tanker og altid være sorger og smerter. Forskellen er bare, hvor megen tid du bruger på ulykkerne og tragedierne på din vej.\nDykker ikke ned i folks livshistorier\nNår Callesen har klienter i terapi, bruger hun faktisk heller ikke lang tid på at høre, hvilke traumatiske begivenheder, de har været igennem.\n– Jeg dykker ikke ned i folks livs-historier. Metakognitiv terapi er ikke underholdende for behandlereden. Jeg har kun valgt den form, fordi den er effektiv, som hun siger.\nDet tager typisk mellem fem til 12 gange i metakognitiv terapi at slippe af med angst.\nPia Callesen giver her sine gode råd til dig, der ønsker at bruge metakognit terapi i dit eget liv.\nSådan bruger du metakognitiv tearapi i dit eget liv:\n1. Få øje på dit problem\nHvad er dine største bekymringer?\nFind ud af, hvilke tanker, der er dine “triggertanker.” Altså de tanker, som du bruger mest tid på, og som får dig til at føle størst ubehag.\nTypiske triggertanker er sygdom, død, præstationsangst, forholdet til børn, familie og venner. Mange kæmper også med social angst. Altså frygten for at falde igennem, når man er sammen med andre.\n2, Hvad gør du ved dine triggertanker\nGrubler du over dem og forsøger at finde løsninger?\nTaler du om dem?\nBruger du tid på at undgå dem?\nHvis du for eksempel har social angst, planlægger du så dit liv, så du ikke befinder dig i større forsamlinger?\nHolder du øje med symptomer?\nMærker du hele tiden efter, hvordan du har det?\nBruger du tid på at google symptomer i håb om at blive beroliget?\n3. Vær doven med dine tanker\nNår du har fundet ud af, hvad dine triggertanker er, og hvordan du bruger tid på dem, skal du ændre taktik: Du skal lade dem ligge. Med andre ord: Du skal være mere doven med dine tanker.\nDet lyder måske lettere sagt end gjort. Og det kræver selvfølgelig også noget øvelse. Callesen anbefaler, at man starter med en let triggertanke og øver sig på at lade den være til senere. Når man har succes med det, kan man tage en lidt større triggertanke.\nØvelse er vigtig\n– Der er ingen grund til at gå og vente på, at livskrisen kommer. For det gør den på et tidspunkt, og når den kommer, er det godt at vide, at man selv kan styre sine bekymringer, siger Pia Callesen.\n4. Planlæg en ”Bekymringstid”\nBeslut dig for et tidspunkt på dagen, hvor du må gruble og forsøge at løse din bekymring. Det kunne være fra klokken 17-18.\nNår en triggertanke opstår, skal du lade den ligge til “bekymringstiden” klokken 17. Du vil med stor sandsynlighed opleve, at din bekymring er blevet mindre. Måske har du helt glemt den.\nEt eksempel, hvis du lider af social angst:\nHer et eksempel for en person, der lider af social angst. Altså hvis du gruer for begivenheder med mange mennesker. Det er der nemlig mange, der gør.\nHvad plejer du at gøre:\nInden begivenheden: Du bekymrer dig typisk om, hvordan det vil blive og pisker dig selv op, så du bliver urolig.\nUnder begivenheden: Du er kørt op og er meget selvbevidst og er derfor ikke særlig nærværende.\nEfter begivenheden: Du gennemgår alt, hvad der er blevet sagt og gjort, og ønsker, du ville have gjort noget anderledes. Du bruger også megen tid på at vende og dreje tanker om, hvordan andre opfattede dig.\nHvad skal du gøre med metakognitiv terapi:\nInden begivenheden: Du kan få bekymrende tanker om, hvordan det vil blive. Men du lader dem være og begynder ikke at finde løsninger.\nUnder begivenheden: I stedet for at rette fokus mod dig selv, så løfter du blikket og har fokus ud mod andre. Du er nærværende og deltager i samtaler.\nEfter begivenheden: Du vurderer i dine tanker, hvad der skete, og om du faldt igennem. Men du beslutter ikke at hoppe på bekymringstoget.\nTypiske udsagn fra bekymrede mennesker\n”Jamen, jeg kan ikke selv styre mine tanker og bekymringer. De dukker bare op.”\nPia Callesen: – Alle kan lære at styre deres tanker. De fleste gør det allerede med neutrale tanker som: Hvad skal vi spise i aften? Den tanke kan man godt slippe igen. Og det kan man også med de mere følelsesmæssige tanker. Men det kræver selvfølgelig øvelse, siger Pia Callesen.\n”Når jeg grubler over en bekymring, så er det for at finde en løsning på problemet. Altså, det er for at være på forkant.”\nCallesen: – Problemet er, at man aldrig ved, om man er på forkant med den rigtige bekymring. Det er jo lidt af et sats. Tit har man jo bekymret sig om noget, som alligevel aldrig sker. Så i virkeligheden har man ikke ret megen kontrol over et problem, selv om man grubler over det. Man er nødt til at vælge: Vil man forberede sig rigtig, rigtig meget og have angst. Eller vil man forberede sig mindre og ikke have angst.\n”Det må kræve stor tro på sig selv og selvtillid at styre sine tanker.”\nCallesen: – Nej, faktisk ikke. Men man skal tro på, at man er i stand til at lade tanker og følelser være.\n”Bliver livet pludseligt meget let, når man lever med metakognitiv terapi?”\nCallesen: – Nej, livet bliver aldrig let. Der vil altid opstå kriser. Man vil blive fyret, skilt, miste og blive skuffet over sig selv. Men man skal turde kaste sig ud i livet, og man skal kunne håndtere kriserne, når de opstår.\n”Kan man helt undgå at opleve angst?”\nCallesen: – Nej. Pludselige kriser, sygdomme og ubehagelige beskeder vil altid give følelsen af angst. Man bliver ikke følelsesløs. Men man kan lære at lade være med at holde unødvendigt liv i de ubehagelige følelser. Hvis man bruger for megen tid på dem, kan de udvikle sig til diagnosen angst.\n● Lev mere tænk mindre.\n● Grib livet – Slip angsten.\n● Mod på livet: Hjælp din teenager til at mestre livet – også i modgang.\nLæs mere: cektos.dk\nEn læser fortæller: Angst fyldte for meget


HUSK Havens Dag på søndag - Husoghavebladet\nLiv i haven - lev i haven. Det er overskriften på Havens Dag der afholdes i plantecentre landet over 2. søndag i september.\nNår du skaber liv i din have, er det en langt større oplevelse at leve i haven. Det er netop budskabet ved Havens Dag 2. søndag i september.\nHavens dag kickstarter plantesæsonen og giver masser af spændende råd og inspirationer til overskriften Liv i haven – lev i haven.\nNår du skaber liv i din have, er det en langt større oplevelse at leve i haven.\nHvorfor ikke sove i din have? En middagslur eller hele natten under stjernerne? Lyt til fuglene og dyrene, der pusler i hækken. Mærk den kølige vind på din kind, oplev duftene, når duggen falder og lad havens planter pakke sig om dig som en dejlig dyne.\nHavens Dag kickstarter plantesæsonen – det er i september og de følgende efterårsmåneder, at det er rigtig godt at plante haven til med flere træer, buske, stauder, roser, frugtbuske, frugttræer og stedsegrønne planter. Planterne er eminente opholdssteder for havens vilde dyr og insekter – og bare rolig, dyrene angriber ikke, men er netop med til at gøre din have til en oase af planter og dyr, der lever i en symbiose, så du ikke får udfordringer med luseangreb i planterne.\nLev livet i din have, hvor familien kan samles omkring bålet og børnebørnene kan overnatte i shelter eller hængekøje. Nærvær og samvær og tiden godt brugt, tanker oplevelseskontoen op og bidrager til næste generationers ansvar overfor naturen.\nHavens Dag er i år søndag 8. september. Find dit nærmeste havecenter her.\nMåske du interesserer dig for dette: Træt af blade – læs mere her.


Karacabeytb | Audiostik fungerer ikke\nAudiostik fungerer ikke\nHvis dit bærbare hovedtelefonstik ikke fungerer, kan du prøve at deaktivere registrering af frontpanelstik. Gå til Kontrolpanel > Relatek HD audio Manager. Derefter kontrollerer du indstillingen Deaktiver frontpanelstikdetektion under stikindstillinger i højre sidepanel. Hovedtelefonerne og andre lydenheder fungerer uden problemer.\nHvorfor fungerer min lydstik ikke?\nHvordan løser jeg, at mit forreste lydstik ikke fungerer?\nHvor er lydindstillinger?\nKan du rette hovedtelefonstik?\nHvor meget koster det at rette hovedtelefonstikket?\nHvorfor fungerer min lydstik ikke bærbar computer?\nMetode 1: Indstil din lydenhed som standard\n1) Højreklik på lydstyrkeikonet, og klik derefter på Lyde.\n2) Hvis du slutter din hovedtelefon eller dine højttalere til det forreste lydstik, skal du klikke på fanen Afspilning. ...\n3) Højreklik på din lydenhed, og klik derefter på Indstil som standardenhed. ...\n2) Kør Driver Easy, og klik på knappen Scan nu.\nFor at kontrollere drivere skal du højreklikke på ikonet "Denne computer" og klikke på indstillingen "Egenskaber". Klik derefter på "Enhedshåndtering."Når enhedsadministratorvinduet dukker op, skal du kigge efter gruppen" lyd-, video- og spilcontrollere ". Klik på den gruppe, og kontroller under filtret for lyd- eller high definition-lyddrivere.\nSådan justeres dine lydindstillinger:\nTryk på menu, og vælg derefter Apps & Mere > Indstillinger > Lyd.\nNaviger til den indstilling, du vil ændre, og tryk på ok. Indstillingerne for denne indstilling vises.\nRul op og ned på listen for at vælge den ønskede indstilling, og tryk derefter på ok for at indstille den.\nHvis du har de rigtige værktøjer (som inkluderer et loddejern), kan du fjerne ledningen til et hovedtelefonkabel og tilføje et nyt stik til enden. ... Dele er kun få dollars og kan være et meget bedre alternativ end at udskifte dyre headset.\nSelvom nogle tjenester muligvis opkræver mere afhængigt af dele og arbejdskraft, spænder de fleste typiske reparationer fra så lidt som $ 30 til omkring $ 70.\nHvorfor blev Google Allo afbrudt?Er Allo ophørt?Er Allo sikkert?Hvad erstatter Google Allo?Er Google Allo krypteret?Har Google en chat-app?Fungerer Go...


Vores CSR Initiativer | De 5 Stjerner A/S\nSAMFUNDSANSVAR (CSR) - FN GLOBAL COMPACT\nDe 5 Stjerner A/S’ primære forretningsområde er hotelrengøring af hoteller i Danmark.\nDe 5 Stjerner A/S har integreret Samfundsansvar (CSR) i sit forretnings-\ngrundlag. Selskabet bestræber sig på at følge FN Global Compact’s initiativer, herunder de 10 principper om Samfundsansvar (CSR), se nedenfor, og selskabet kan derved bidrage til at løse miljømæssige og sociale udfordringer.\nDe 5 Stjerner A/S har iværksat forskellige CSR initiativer, der på hver sin måde fokuserer på mennesker. Selskabet tror på, at alle mennesker er ligeværdige og værdifulde og tror på, at inkludering i fællesskaber skal fremmes. Et af udgangspunkterne for selskabets CSR-arbejde er fortsat jobudvikling for ledige udsatte borgere, der henvises fra jobcentre i hele landet. De 5 Stjerner A/S samarbejder bl.a. med lønmodtagerorganisationen 3F København og har kørt kampagner for at hjælpe ledige borgere i arbejde, hvilket gavner den enkelte borger, De 5 Stjerner A/S og samfundet.\nDe 5 Stjerner A/S har en aftale med den koncernforbundne virksomhed Bella Properties ApS om leje af billige boliger til både medarbejdere og andre borgere. Ejendommen ligger på Kongelundsvej 292 i Kastrup. I dag betaler 1 person, som deler et rum med eget bad kr. 2.500,00 i husleje og kr. 650,00 i forbrug.\nFN Global Compact’s 10 principper om Samfundsansvar (CSR) er:\nBÆREDYGTIG UDVIKLNG - FN'S 17 VERDENSMÅL\nDe 5 Stjerner A/S bestræber sig på at leve op til FN’s Verdensmål for bæredygtig udvikling og har udvalgt nedenstående 6 mål som en del af sit forretningsgrundlag:\nMål 12: Bæredygtig forbrug og produktion\nDe 5 Stjerner A/S har implementeret disse mål gennem nedenstående initiativer/aktiviteter og forsøger løbende at optimere disse for i højere grad at kunne opfylde ovennævnte 6 mål.\nSKÅNSOMME KEMIKALIER - miljøcertificerede produkter – FN’s Verdensmål # 12 + 13\nDe 5 Stjerner A/S søger løbende at reducere den miljømæssige belastning, som rengøring medfører. Selskabet holder et vågent øje med den konstante udvikling af rengøringsmidler: Selskabet anvender rengøringsprodukter, der er certificeret af Den Grønne Nøgle eller Det Nordiske Svanemærke, og selskabets underleverandører bliver altid bedt om at levere bæredygtige services. De 5 Stjerner A/S er også med til at produktteste ny miljøvenlig kemi i forsøget på at optimere bæredygtigheden af de produkter, som selskabet anvender i sin forretning. De 5 Stjerner A/S anvender rengøringsmidler, som ikke kræver varmt vand, og selskabets medarbejdere trænes i at reducere spild ved at anvende færre rengøringsprodukter. Rengøringsmidler, som for eksempel indeholder klorforbindelser og opløsningsmidler, har selskabet for længst udelukket. Under hensyntagen til rengøringens kvalitet anvender selskabet altid de mest skånsomme kemikalier, ressourcebesparende gulvvaskemaskiner og rengøringsmidler, som er miljøgodkendt.\nNår vi som forbruger køber et produkt i en butik, har det forud været på en lang rejse. Først er produktet blevet designet. Så er der skaffet råvarer, og herefter er produktet produceret af nogle medarbejdere på en fabrik, ligesom der kan være brugt energi og kemikalier i processen. Næste del af rejsen er at emballere produkterne og fragte dem ud til en butik, hvor du som forbruger kan købe produktet med hjem og bruge i din dagligdag. Til sidst bliver produktet givet videre til genbrug, smidt ud eller affaldssorteret.\nAlt sammen er en del af produktets rejse – og undervejs på rejsen bliver der sat aftryk på både miljø, klima og mennesker. Aftrykket afhænger bl.a. af, hvilke råvarer der bliver brugt, hvordan man fremstiller produktet, og hvad forbrugeren og naturen bliver udsat for ved brug. For at produktet kan svanemærkes, skal det leve op til nogle skrappe krav i faserne på rejsen. De skrappeste krav vil være de steder på rejsen, hvor der er størst mulighed for at mindske miljøbelastningen, og kravene afhænger af, hvilket produkt det er. Netop det med at se på hele produktets rejse er med til at adskille Svanemærket fra de fleste andre mærkningsordninger, der ofte ser på en enkelt del af rejsen. Fx ved at stille krav til, at råvarerne er dyrket på en bestemt måde.\nVi tænker på, at gør den store forskel for miljøet, Vi vælger kun svanemærkede produkter. Det er de små valg der er vigtige, fordi vi hver dag træffer så mange af dem. Når vi vælger produkter som er Svanemærket, gør vi en forskel og bidrag til:\nSvanemærket og EU-Blomsten vurderer hele produktets livscyklus og de miljøproblemer der opstår undervejs - til gavn for mennesker, miljø og jordens ressourcer.\nMILJØVENLIGHED - Høj kvalitet – FN’s Verdensmål # 12 + 13\nMed respekt for mennesker og miljø har De 5 Stjerner lige dele fokus på social ansvarlighed og på den høje kvalitet af de services, som selskabet tilbyder. Fordi selskabet har muligheden for at påvirke den verden, den lever i, påtager selskabet sig også pligten til at tænke socialt langsigtet og miljømæssigt hensynsfuldt. De 5 Stjerner A/S tager ansvar for miljøet ved at reducere sit ressourceaftryk i forhold til forbrug af energi, vand og kemikalier. De 5 Stjerner A/S arbejder innovativt i samarbejde med kunder og partnere for at udvikle og anvende bæredygtige processer og produkter, der samtidigt sikrer kvalitet og effektivitet i leverancen til selskabets kunder.\nVed forsvarlige handlinger viser De 5 Stjerner A/S, at selskabet tænker på, hvordan den tjener penge, idet selskabet vælger at anvende skånsomme kemikalier, miljøvenlige blegemidler og allergivenlige produkter i de situationer, hvor der er mulighed for dette.\nSelskabets direktør John Christensen har deltaget i regeringens klimapartnerskaber for Service, IT og rådgivning under formand og adm. direktør i KMD Eva Berneke.\nMålet er at få partnerskabernes bud på, hvad de kan bidrage med i forhold til at nå Danmarks 70-procentsmål for udledningen af drivhusgasser i 2030. Rapporterne kan findes på www.klimaraadet.dk\nSTØTTE TIL ORGANISATIONER | CSR - FN’s Verdensmål # 3\nDe 5 Stjerner A/S har i 2020 ydet støtte til:\nSamlet støtte i 2020:\nI forbindelse med at moderselskabet The JC Organization ApS’ galophest vandt Voterlöpning og det Svenske Derby 2020 og samlet modtog en præmiesum på 2,1 mSEK – blev der doneret 50.0000,00 SEK til Svensk Galopp AB ungdomsafdeling, som arbejder med udsatte unge mennesker fra både Danmark, Sverige og Norge.


Fra 0-100 km/t på 3,5 sek. - ABT's Audi RS Q8 har 700 hk\nForside Modificering Fra 0-100 km/t på 3,5 sek. – ABT’s Audi RS Q8 har...\nTrods en køreklar vægt, som nærmer sig de 2,5 ton, er ABT’s RS Q8 flyvende\nDet er ikke mere end 14 dage siden, at de tyske tunere fra ABT Sportline annoncerede deres potente motorprogram til hele fire af Audis top-modeller: RS 4, RS 6, RS 7 og SUV’en RS Q8.\nOg nu har tuneren løfte lidt mere af sløret for deres RS Q8-trim. Ikke bare hæver man ydelsen i den fire-liters V8 fra 600 hestekræfter og 800 Nm – som Audi åbenbart synes var rigeligt – til 700 hestekræfter og 880 Nm. De ekstra muskler barberer også godt af den tid, som den enorme SUV skal bruge for at flytte sig fra 0-100 km/t.\nFabriksbilen skal bruge 3,8 sekunder, mens ABT’en nøjes med 3,5 sek. Det er præcis det samme som en Jaguar F-Type SVR og kun 0,1 sekund langsommere end den over 500 kilo lettere BMW F90 M5.\nLÆS OGSÅ: Her er Skylines så langt øjet rækker\nIfølge ABT har man kun rodet med softwaren i bilens motorstyring for få det til at ske. Tophastigheden røres der omvendt ikke ved – den forbliver 305 km/t.\nUdover de ekstra muskler tilbyder ABT at sætte RS Q8-undervognen op på tre måder. Komfort sænker med 25 millimeter, mens ‘dynamic’ tager 15 millimeter af frihøjden i forhold til, hvordan bilens står i indstillingen fra fabrikken.\nSidste trin – Loading Level – kan desværre kun bruges, når bilen holder stille. Men så svinges den store SUV også 65 millimeter tættere på asfalten, hvilket gør det noget nemmere at få ting ud og ind ad bilen.\nMen her stopper ABT ikke. Et bredt udvalg af aluminiumsfælge er på vej. Og som vi kender ABT, betyder det mindst én mulighed for 23″ hjul.


Anmeldt tilsyn på Herbergscentret, Københavns Kommune. Tirsdag den 8. december 2009 fra kl PDF Gratis download\nDownload "Anmeldt tilsyn på Herbergscentret, Københavns Kommune. Tirsdag den 8. december 2009 fra kl. 9.00"\n1 TILSYNSRAPPORT Anmeldt tilsyn på Herbergscentret, Københavns Kommune Tirsdag den 8. december 2009 fra kl Indledning Vi har på vegne af Københavns Kommune aflagt tilsynsbesøg på Herbergscentret. Formålet med tilsynet generelt er at påse, at man efterlever de aftaler, der er indgået med beboerne. Det skal tilstræbes, at indsatsen samlet set bidrager til at give den enkelte en selvstændig tilværelse og mulighed for livsudfoldelse, samt at indsatsen leveres på en ordentlig måde. Socialforvaltningen, Københavns Kommune har valgt, at der som hovedregel kun skal gennemføres ét årligt tilsyn på de private og kommunale tilbud. Tilsynet har valgt, at alle tilsyn i 2009 er anmeldte med den begrundelse, at vi ønsker at skabe et så godt og troværdigt grundlag for vores vurderinger som muligt. Vi er fuldt ud opmærksomme på, at det åbner mulighed for at forberede sig på tilsynene samtidig med, at vi som tilsyn altid kun vil få et øjebliksbillede af opgaveløsningen det enkelte sted. Der er dog, hvis vores iagttagelser taler for det, principielt mulighed for at følge op med uanmeldte tilsyn. De obligatoriske temaer udover det generelle driftstilsyn er beboernes indflydelse og inddragelse af pårørende. Konklusionerne vedrørende dette besøg fremgår af afsnittet Hovedkonklusioner. Herefter følger afsnittet Iagttagelser og anbefalinger, hvor vi uddyber, hvad der har ført til konklusionerne, og hvor vi eventuelt også fremsætter forslag og anbefalinger til justering af fremgangsmåder m.v. I afsnittet Formål og fremgangsmåde beskrives grundlaget for tilsynet, og hvordan tilsynsbesøgene er blevet afviklet. Hovedkonklusioner Det er vores vurdering, at de indskrevne beboere hører til den beskrevne målgruppe det er vores indtryk, at beboerne modtager den hjælp og støtte de har brug for, gennem en kvalificeret og engageret indsats. Her tages udgangspunkt i den enkelte beboers ressourcer og ønsker. Medarbejdernes tilgang til beboerne er respektfuld og anerkendende den pædagogiske indsats er præget af en respektfuld, rummelig og individualiseret tilgang, der medvirker til at sikre, at den enkelte beboer tilbydes relevant omsorg og motivationsarbejde medarbejderne giver indtryk af at være engageret i arbejdet med beboerne. De giver udtryk for tilfredshed med deres arbejdsplads. Her er ledelsesmæssige rammer, der giver medarbejderne mulighed for stor grad af indflydelse på og tilrettelæggelse af arbejdet. Det svarer til vores vurdering det er vores vurdering, at de fysiske rammer udnyttes så optimalt som muligt og her er rent og pænt det er vores opfattelse, at der er et godt samarbejde mellem Herbergscentret og relevante samarbejdspartnere, herunder blandt andre kommunens behandlingstilbud. Vi mener samarbejdet kommer beboerne til gode, og er medvirkende til at sikre en mere helhedsorienteret indsats 1\n2 medarbejderne er bekendt med Kommunens indberetningspligt ved magtanvendelser. En løbende faglig sparring medarbejderne imellem bidrager til at udvikle de pædagogiske redskaber og forebygger behovet for magtanvendelse vi har konkret ført tilsyn med medicinhåndteringen. Tilsynet giver ikke anledning til kommentarer alle beboere har en handleplan, der er udarbejdet i samarbejde mellem beboeren, kontaktpersonen og socialrådgiveren. Vi har gennemgået dokumentationen for enkelte beboere, og vurdere at de er fyldestgørende og retningsgivende tilbuddet er at finde på Tilbudsportalen. Iagttagelser og anbefalinger Dette er vores første tilsynsbesøg her. Konklusioner og iagttagelser mv. er således på nuværende tidspunkt baseret på et forholdsvis begrænset grundlag. Opfølgning fra foregående tilsynsbesøg Her er os bekendt ingen punkter til opfølgning fra tidligere tilsyn. Målgruppe Herbergscentret er et botilbud jf. SEL 110. Tilbuddet retter sig mod voksne med særlige behov somatisk eller psykisk syge hjemløse borgere. Tilbuddet består af Herberget, Kollektivet og Klinikken. Herberget er et midlertidigt botilbud for hjemløse. Her er der endvidere etableret vinter herberg. Kollektivet yder målrettede midlertidige afklarende ophold. Herudover er der Klinikken, hvor der ydes en helhedsorienteret kontaktskabende og opfølgende sygepleje borgere besøger dagligt klinikken. Det er vores umiddelbare vurdering, at de indskrevne beboere hører til målgruppen. Beboernes forhold Beboerne giver udtryk for, at de er meget tilfredse med samarbejdet med medarbejderne. De oplever, at de bliver mødt på ligeværdig vis og, at medarbejderne har forståelse for deres livssituation. Beboerne oplever, at de får den rette hjælp i det rette tempo. Det er vigtigt at få den nødvendige ro, for selv at blive klar til at ændre på sin situation, medarbejderne er altid klar til at støtte en, men de presser ikke på. Beboerne fortæller, at de har følt sig imødekommet og forstået lige fra de henvendte sig, og de har fået tildelt en kontaktperson kort tid efter indflytning. Her arbejdes med et kontaktpersonsystem. Beboerne er bekendte med, hvem deres kontaktperson er. Det er vores vurdering, at denne ordning fungerer godt. Det er ligeledes vores vurdering, at her arbejdes målrettet med motivationsarbejdet i samarbejdet mellem beboer og kontaktperson. Vi har anbefalet at beskrive kontaktpersonens ansvarsområde således, at alle medarbejdere er bekendt med dette. Det vil vi følge op på. Beboerne tilbydes forskellige former for aktiviteter. Det varierer dog i hvilken udstrækning beboerne benytter tilbuddene. Flere beboere er på spadseretur i forbindelse med vores besøg. Andre har været samlet til fælles morgenmad. Her er ugentlige møder, hvor beboerne har mulighed for at ytre sig om aktuelle forhold, aktiviteter mv. 2\n3 Beboerne giver udtryk for tilfredshed med de aktuelle aktivitetsmuligheder, såvel aktiviteter i fællesskabet som det sociale samvær med en medarbejder. Det er vores vurdering, at tilbuddene løbende tilpasses den enkeltes behov og forudsætninger. Det vurderer vi på baggrund af det, vi konstaterer under vores tilsynsbesøg, medarbejdernes udtalelser samt beskrivelserne i den skriftlige dokumentation omkring indsatsen for den enkelte beboer. Medarbejderne oplyser, at det sociale samvær i forbindelse med afvikling af måltiderne prioriteres. Beboerne giver udtryk for tilfredshed med maden, såvel omfanget som kvaliteten. Det svarer til vores vurdering. De fysiske rammer Det er vores indtryk, at de fysiske rammer løbende søges tilpasset, så de er velegnede til formålet. I værelserne er boligerne indrettet i overensstemmelse med beboernes individuelle smag og behov. Beboerne giver udtryk for stor tilfredshed med deres boligforhold. Det er dog vores vurdering, at beboernes værelser generelt er små og med bad og toilet på gangene levnes der ikke mange muligheder for privatliv. Fællesarealerne er indrettede, så de bidrager til mulighed for socialt samvær. Vi kan konstatere, at flere benytter muligheden for det. Der er rent både i de boliger, vi besøger, og i fællesarealerne. Standarden vil i øvrigt uundgåeligt bære præg af beboernes dagligdag med alkohol og euforiserende stoffer. Det er vores vurdering, at medarbejderne og beboerne udnytter rammerne så optimalt, som det er muligt. De fysiske rammer i Sygeplejeklinikken fremtræder pæne og rene. Personaleforhold Medarbejderne giver udtryk for, at de har et godt samarbejde. Det er i overensstemmelse med vores vurdering. Her er stor forståelse for hinandens forskellige grænser i forhold til beboerne, og faglig sparring er en naturlig del af dagligdagen. Medarbejdergruppen er tværfagligt sammensat. Det er vores erfaring, at tværfagligt sammensatte medarbejdergrupper positivt kan drage nytte af hinandens faglige kompetencer og dermed sikre en øget faglig kvalificeret opgaveløsning til glæde for beboerne. Medarbejdernes forudsætninger er efter vores vurdering relevante i forhold til den ydelse, der leveres, ligesom medarbejdernes indsats er præget af såvel høj faglighed som stort engagement. Der er en fast og stabil stab af medarbejdere der bidrager til kontinuitet og udvikling. Vi kan konstatere, at blandt andet introduktion af nye medarbejdere er et område, der prioriteres. Det er vores vurdering, at en fyldestgørende introduktion bidrager til, at nye medarbejdere bliver klædt på til opgaveløsningen. Det er i overensstemmelse med de nye medarbejders udtalelser. Gældende for afdelingerne er, at medarbejderne tilbydes supervision og der afholdes løbende personalemøder. Medarbejderne oplyser, at de oplever sig vel informeret. Vi er bekendte med, at her er en forholdsvis ny ledelse, der arbejder med at få skabt et grundlag for den fremtidige udvikling. Det er vores vurdering, at ledelsens mange visioner bidrager til at skabe en arbejdsplads i udvikling. Vi har med ledelsen drøftet, om det kan være hensigtsmæssigt at udarbejde en plan for implementeringen som et redskab til, at sikre, at de tiltag, der er iværksat følges til dørs og i hvilken rækkefølge. 3\n4 Myndighedsforhold Medarbejderne er bekendt med Kommunens indberetningspligt vedr. magtanvendelser. Vi får oplyst, at der er fokus på håndtering af magt. Det er vores vurdering, at den forebyggende indsats gennem en pædagogisk tilgang altid er i fokus blandt medarbejderne. Vi har gennemgået medicinhåndteringen, og kan konstatere, at den sker i overensstemmelse med gældende vejledninger for området. Den overordnede medicinhåndtering varetages af fagligt veluddannet personale. Vi har fået en rundvisning i klinikken, ved flere eksempler har vi set dokumentation og registrering og kan konstatere, at der er struktur og orden i arbejdet. Tilsynet giver ikke anledning til yderligere kommentarer. Det skal for god ordens skyld understreges, at tilsynet ikke omfatter læge- og sygeplejefaglige forhold. Vi har konkret ført tilsyn med medicinhåndteringen. Den skriftlige dokumentation Beboerne har en forløbsplan, der er udarbejdet i samarbejde mellem beboeren og kontaktpersonen i botilbuddet. Vi har gennemgået dokumentationen for enkelte beboere, og vurderer, at de er fyldestgørende og retningsgivende for indsatsen. I Sygeplejeklinikken har vi også gennemgået dokumentation for udvalgte borgere. Denne er fyldestgørende og velbeskrevet. Yderligere opfølgning til kommende tilsynsbesøg Ved vores kommende tilsynsbesøg vil vi følge op på: den fremtidige udvikling Formål og fremgangsmåde I henhold til Retssikkerhedslovens 16 har kommunalbestyrelsen pligt til at føre tilsyn med, hvordan de kommunale opgaver løses. Formålet med tilsynet er at påse, at beboerne får den hjælp, de har ret til og krav på ud fra det kommunale serviceniveau, der er fastsat i kvalitetsstandarderne. Samtidig vurderes atmosfæren og den måde, hvorpå hjælpen ydes. Som grundlag for vurderingerne og konklusionerne anvender vi Service- og Retssikkerhedslovens bestemmelser og tilknyttede vejledninger. Herudover anvender vi de gældende kvalitetsstandarder og foreliggende skriftlige materiale samt erfaringer og god praksis på området. Vi har fået en rundvisning på Herbergscentret og har efter individuel aftale talt med flere beboere. Vi har endvidere inddraget repræsentanter blandt de medarbejdere, der var på arbejde samt ledelsen. Beboernes kropsprog, atmosfæren på stedet og gennemgangen af den skriftlige dokumentation, der beskriver samarbejdet med beboerne, indgår endvidere i grundlaget for vores vurderinger. Vi har forud for afgivelsen af denne rapport diskuteret resultaterne af tilsynsbesøget med ledelsen på stedet. Aalborg, den 31. december 2009 REVAS APS AF 1/\n5 Aase Møller Marianne Christiansen 5\nAnmeldt tilsyn på Hørhuset, Københavns Kommune. Tirsdag den 8. december 2009 fra kl\nTILSYNSRAPPORT Anmeldt tilsyn på Hørhuset, Københavns Kommune Tirsdag den 8. december 2009 fra kl. 14.00 Indledning Vi har på vegne af Københavns Kommune aflagt tilsynsbesøg på Hørhuset. Formålet med tilsynet\nAnmeldt tilsyn på KFUM s Kollegium, Københavns Kommune. Torsdag den 3. december 2009 fra kl. 9.00\nTILSYNSRAPPORT Anmeldt tilsyn på KFUM s Kollegium, Københavns Kommune Torsdag den 3. december 2009 fra kl. 9.00 Indledning Vi har på vegne af Københavns Kommune aflagt tilsynsbesøg på KFUM s Kollegium.\nAnmeldt tilsyn på Baltic, Københavns Kommune. Onsdag den 2. december 2009 fra kl. 9.00\nTILSYNSRAPPORT Anmeldt tilsyn på Baltic, Københavns Kommune Onsdag den 2. december 2009 fra kl. 9.00 Indledning Vi har på vegne af Københavns Kommune aflagt tilsynsbesøg på Baltic. Formålet med tilsynet\nAnmeldt tilsyn på Thorupgården, Københavns Kommune. Mandag den 17. august 2009 fra kl\nTILSYNSRAPPORT Anmeldt tilsyn på Thorupgården, Københavns Kommune Mandag den 17. august 2009 fra kl. 12.00 Indledning Vi har på vegne af Københavns Kommune aflagt tilsynsbesøg på Thorupgården. Formålet\nAnmeldt tilsyn på Center Thorupgården, afdelingerne Tranehavegård l og ll, Københavns. mandag den 17. august 2009 fra kl\nTILSYNSRAPPORT Anmeldt tilsyn på Center Thorupgården, afdelingerne Tranehavegård l og ll, Københavns Kommune Indledning mandag den 17. august 2009 fra kl. 12.00 Vi har på vegne af Københavns Kommune aflagt\nAnmeldt tilsyn på Stubberupgård, Københavns Kommune. Tirsdag den 29. september 2009 fra kl. 9.00\nTILSYNSRAPPORT Anmeldt tilsyn på Stubberupgård, Københavns Kommune Tirsdag den 29. september 2009 fra kl. 9.00 Indledning Vi har på vegne af Københavns Kommune aflagt tilsynsbesøg på Stubberupgård. Formålet\nAnmeldt tilsyn på Behandlingshjemmet Kokkedal, Københavns Kommune. Torsdag den 14. januar 2010 fra kl. 9.00\nTILSYNSRAPPORT Anmeldt tilsyn på Behandlingshjemmet Kokkedal, Københavns Kommune Torsdag den 14. januar 2010 fra kl. 9.00 Indledning Vi har på vegne af Københavns Kommune aflagt tilsynsbesøg på Behandlingshjemmet\nAnmeldt tilsyn på Akutinstitutionen Kløvermarken, Københavns Kommune. Torsdag den 3. december 2009 fra kl\nTILSYNSRAPPORT Anmeldt tilsyn på Akutinstitutionen Kløvermarken, Københavns Kommune Indledning Torsdag den 3. december 2009 fra kl. 09.00 Vi har på vegne af Københavns Kommune aflagt tilsynsbesøg på Akutinstitutionen\nAnmeldt tilsyn tirsdag den 4. december fra kl Uanmeldt tilsyn søndag den 23. december kl\nTILSYNSRAPPORT 2007. PSYKIATRISK STØTTECENTER SÆBY I FREDERIKSHAVN KOMMUNE. Anmeldt tilsyn tirsdag den 4. december fra kl. 8.30 Uanmeldt tilsyn søndag den 23. december kl. 11.00 Indledning Vi har på vegne\nAnmeldt tilsyn på Den Åbne Dør, Københavns Kommune. Onsdag den 9. december 2009 fra kl\nTILSYNSRAPPORT Anmeldt tilsyn på Den Åbne Dør, Københavns Kommune Onsdag den 9. december 2009 fra kl. 13.30 Indledning Vi har på vegne af Københavns Kommune aflagt tilsynsbesøg på Den Åbne Dør. Formålet\nAnmeldt tilsyn i Alkoholbehandlingen, Odense-afdelingen Odense Kommune. Torsdag den 11. december 2008 fra kl. 8.00\nTILSYNSRAPPORT Anmeldt tilsyn i Alkoholbehandlingen, Odense-afdelingen Odense Kommune Torsdag den 11. december 2008 fra kl. 8.00 Indledning Vi har på vegne af Odense Kommune aflagt anmeldt tilsynsbesøg


Oplev området | Eleonoras B&B\nMed mere end 1000 kvadratmeter udstilling, nye møde- og formidlingsfaciliteter, cafe og butik er VADEHAVSCENTRET et center af fremtiden for gæster fra hele verden. Vi er besøgscenter for borgere, der er stolte over at vise Verdensarv Vadehavet frem for gæster. Og vi danner ramme for at du og din familie, kan have nogle gode timer sammen i et center, der stolt og værdigt formidler Vadehavet.\nTag på en rejse 1300 år tilbage i tiden og mød bl.a. sortsmeden, kongens møntslager, vølven, husfruen, trællen, krigeren, falkoneren, træsmeden, sølvsmeden, trællekræmmeren, storbonden og alle gården dyr i vikingernes Ripa.\nMuseet Ribes Vikinger fortæller Ribes historie fra vikingetid og middelalder frem til år 1700. Netop på stedet for grundlæggelsen af Nordens første by omkring år 700 e. Kr.\nRibe Domkirke er viet til Vor Frue, eller Jomfru Maria. Dens opførelse påbegyndtes ca. 1150 og var færdig 100 år senere i ca. 1250. Den afløste en ældre stenkirke på samme sted. Der er nyligt lige syd for Domkirken fundet kristne grave fra midten af 800-årene, så Ansgars kirke fra efter 860 lå formentlig også her. Domkirken er hovedkirke i Ribe Stift, som strækker sig fra Tønder og næsten til Holstebro.\nSort Safari byder på en flot fugletur i fugleparadiset Nationalpark Vadehavet. Oplev lyset over marsken, og glæd dig til at komme tæt på to fantastiske naturfænomener kreeret af hundredvis af fugle, der danser på himlen i lysets stråler. Hør om det fantastiske fugletræk non-stop fra verdensdel til verdensdel.\nPå Ribe Kunstmuseum udfoldes historien om, hvordan dansk kunst har udviklet sig i 200 år. Samlingen tager sit udgangspunkt i værker af Jens Juel og Nicolai Abildgaard. Herfra bevæger den sig gennem Guldalderen og Det moderne gennembrud. Med klassisk dansk modernisme sætter den sit punktum. Og med en kronologisk ophængning kan man som besøgende udforske de måder, hvorpå kunsten har ændret sig - på behagende, kritisk og...\nMusikhuset Esbjerg er et dynamisk og levende kulturhus, hvor du kan opleve koncerter, stand up, teater og meget mere.\nLEGOLAND er Danmarks største turistattraktion uden for København. Siden begyndelsen i 1968 har LEGOLAND indbudt til sjove og hyggelige oplevelser for hele familien – med udgangspunkt i børn i alderen 2-12 år. LEGOLAND parkens succes er bygget af mere end 65 millioner LEGO® klodser.\nLEGO® House er et nyt oplevelseshus i Billund kun 1000 meter fra LEGOLAND®. Det 12.000m² store hus er fyldt med 25 millioner LEGO klodser, som byder LEGO fans i alle aldre velkommen til den ultimative LEGO legeoplevelse.\nI LEGO House bygger børn og voksne med LEGO klodser både fysisk og digitalt. Her kan man programmere robotter, gøre LEGO fisk levende og blive inspireret af verdens største og mest komplicerede...\nTeddy Bear Art Museum har hjemme i LEGO familiens tidligere private hjem i centrum af Billund. Museet er en arkitektonisk perle fra 1959 på 776 m2 og er i dag hjem for over 1.200 bamser. Nyd besøget i bamsernes univers, og oplev at bamser ikke kun er legetøj, men også kunst.